Bujqit e rinj dhe lëvizja për produkte të freskëta
Bujqit e rinj përballen me realitetin e vështirë të botës së biznesit
Kërkesa në rritje për të ushqyer popullatën e globit po rrit rëndësinë dhe rolin e bujqësisë pas disa dekadave në rënie. Në Amerikë, për herë të parë prej dekadash, puna në bujqësi po merr nuanca pozitive. Lëvizja mbarëkombëtare, e ushqyer edhe nga përbuzja për bujqësinë masive nga kompani të mëdha, po frymëzon shumë të rinj pa përvojë në bujqësi të hyjnë në këtë fushë – veçanërisht për të prodhuar në sasi të vogla produktet bujqësore lokale dhe organike. Por a do të mund të arrijë kjo lëvizje t’i mbijetojë realitetit të egër të botës së biznesit? Në mjediset e Universitetit Duke në Karolinën e Veriut po zhvillohet festivali i parë i të korrave në fermën e re të universitetit. Menaxherja e fermës Emily Sloss po u tregon vizitorëve një parcelë me zarzavate dhe erëza. Sloss u diplomua nga universiteti vitin e kaluar, jo në bujqësi por në politikat publike. Ajo kishte dëshirë të vazhdonte studimet pasuniversiteare për planifikimin urban. Kjo fermere aksidentale e ktheu në realitet një projekt mësimor për të analizuar idenë e ngritjes së një ferme në universitet. Vetëm në vitin e parë, ferma ka furnizuar mencën e kampusit me më shumë se dy tonë produkte të freskëta. Nate Peterson drejton mencën e universitetit Duke. Por si përfundoi Sloss nga dega që kishte në bujqësi? Dhe ajo nuk është e vetmja. Maureen Moody është antropologe që studion çfarë i motivon fermerët e rinj. Tani ajo është vetë fermere, në një qendër jo fitimprurëse pranë Uashingtonit. Filma popullorë si për shembull Food Inc., po ndihmojnë në angazhimin e të rinjve në bujqësi. Këta filma dhe shumë libra të shitur, kritikojnë prodhimin masiv amerikan të ushqimit për dëmtimin e shëndetit dhe të mjedisit. Kërkesa për produkte të kultivuara në ferma të vogla po shtohet dhe po kthehet në biznes me një vlerë prej të paktën 5 miliardë dollarë. Por shumë që provojnë bujqësinë zbulojnë se realiteti i këtij biznesi është shumë më i vështirë nga sa e mendonin. Maureen Moody thotë se shumë dështojnë. Ferma e universiteti Duke ka avantazhe që nuk i kanë shumë sipërmarrje të vogla: studentët punojnë falas, dhe mbështetet nga universiteti. Por Emily Sloss thotë se fermerët këtu duan të vërtetojnë se mund të sigurojnë jetesën me këtë punë. Kthimi i kësaj lëvizjeje në realitet nuk është i lehtë. Por Maureen Moody thotë se ata sapo kanë filluar. Ferma e universitetit feston sezonin e parë të operimit si biznes. Shumë nga vështirësitë e rritjes janë përpara. E njëjta gjë mund të thuhet për lëvizjen që ajo përfaqëson. Këto janë kohë ngazëllyese, por të vështira për fermerët e rinj që të shijojnë frytet e para të jetës në bujqësi.